## Pravilnik o popisu ulova u rekreacijsko-športskom ribolovu

### NN 91/2003 (3.6.2003.), Pravilnik o popisu ulova u rekreacijsko-športskom ribolovu

# MINISTARSTVO POLJOPRIVREDE I ŠUMARSTVA

if !supportEmptyParas endif

1158

Na temelju članka 65. stavka 3. i 4. i članka
66. stavka 5. Zakona o slatkovodnom ribarstvu (»Narodne novine«, br. 106/01)
ministar poljoprivrede i šumarstva donosi

## PRAVILNIK

### O POPISU ULOVA U REKREACIJSKO-ŠPORTSKOM RIBOLOVU

Članak 1.

Ovim Pravilnikom propisuje se:

– oblik, sadržaj i način vođenja popisa ulova u
rekreacijsko--športskom ribolovu (u daljnjem tekstu; popis) koji moraju voditi
ribiči,

– oblik, sadržaj i način dostavljanja obrazaca
popisa s podacima iz točke 1. ovoga članka koji moraju dostavljati ribiči,
ovlaštenici ribolovnog prava i Hrvatski športsko-ribolovni savez (u daljnjem
tekstu: Savez).

Članak 2.

(1) Ribič je obvezan po ostvarivanju ulova na
ribolovnoj vodi upisati podatke o ulovu u rekreacijsko-športskom ribolovu
(vrste riba i procijenjene količine) u obrazac popisa dnevnog ulova.

(2) Podatke o ukupnom godišnjem ulovu u
rekreacijsko-
-šport­skom ribolovu (količine i vrste riba) ribič je obvezan dostaviti
ovlašteniku ribolovnog prava na obrascu popisa godišnjeg ulova najkasnije do
kraja siječnja za prethodnu godinu.

(3) Podatke o ukupnom
godišnjem ulovu u rekreacijsko-
-športskom ribolovu (količine i vrste riba) ovlaštenik ribolovnog prava je
obvezan dostaviti Hrvatskom športsko-ribolovnom savezu (u daljnjem tekstu:
Savezu) na obrascu popisa godišnjeg ulova najkasnije do kraja veljače za
prethodnu godinu.

(4) Podatke o ukupnom
godišnjem ulovu u rekreacijsko-
-športskom ribolovu (količine i vrste riba) Savez je obvezan dostaviti
Ministarstvu poljoprivrede i šumarstva (u daljnjem tekstu: Ministarstvu) na
obrascu popisa godišnjeg ulova najkasnije do kraja ožujka za prethodnu godinu.

Članak 3.

(1) Sadržaj popisa
prikazan je na obrascima koji su tiskani uz ovaj Pravilnik i čine njegov
sastavni dio (prilozi 1., 2., 3. i 4.).

(2) Popisi iz ovog
Pravilnika popunjavaju se na osnovi uput­stva. Sadržaj uputstva tiskan je uz
ovaj Pravilnik i čini njegov sastavni dio (prilog 5.).

Članak 4.

 (1) Popis dnevnog ulova se vodi na obrascu
dimenzije 14 x 10,5 cm u obliku uvezane knjižice (prilog 1.).

(2) Na naslovnoj
knjižice iz stavka 1. ovoga članka otisnut je tekst sljedećeg sadržaja:

– grb Republike
Hrvatske u boji;

– Ministarstvo poljoprivrede i šumarstva;

– Popis ulova u rekreacijsko-športskom ribolovu;

– kalendarska godina za
koju se popis izdaje;

– serijski broj.

(3) Na drugoj strani
knjižice iz stavka 1. ovoga članka otisnut je tekst sljedećeg sadržaja:

– ime i prezime ribiča;

– broj osobne iskaznice
ribiča;

– adresa prebivališta
ribiča;

– naziv ovlaštenika
ribolovnog prava;

– serijski broj dozvole
za rekreacijsko-športski ribolov.

(4) Popis godišnjeg
ulova se vodi na obrascu formata A4 (prilog 2.).

Članak
5.

(1) Ribič je obvezan:

– po ostvarivanju ulova
na ribolovnoj vodi upisivati podatke o ulovu u rekreacijsko-športskom ribolovu
u obrazac popisa dnev­nog ulova;

– jednom godišnje
upisivati podatke o ulovu u rekreacijsko--športskom ribolovu u obrazac popisa
godišnjeg ulova;

– jednom godišnje
ispunjeni obrazac popisa godišnjeg ulova dostaviti ovlašteniku ribolovnog prava
i to do kraja siječnja za prethodnu godinu.

 (2) Ribič je obvezan prilikom ribolova na
ribolovnoj vodi uz sebe imati obrazac popisa dnevnog ulova.

Članak 6.

Ovlaštenik ribolovnog
prava je obvezan:

– prikupiti od ribiča podatke od godišnjem ulovu
u rekreacijsko-športskom ribolovu;

– jednom godišnje
upisivati podatke o ulovu u rekreacijsko--športskom ribolovu u obrazac popisa
godišnjeg ulova;

– jednom godišnje
ispunjeni obrazac popisa godišnjeg ulova dostaviti Savezu i to do kraja veljače
za prethodnu godinu.

Članak 7.

Savez je obvezan:

– prikupiti od
ovlaštenika ribolovnog prava podatke od godišnjem ulovu u
rekreacijsko-športskom ribolovu;

– jednom godišnje
upisivati podatke o ulovu u rekreacijsko--športskom ribolovu u obrazac popisa
godišnjeg ulova;

– jednom godišnje
ispunjeni obrazac popisa godišnjeg ulova dostaviti Ministarstvu i to do kraja
ožujka za prethodnu godinu.

Članak 8.

Obrasce popisa navedene
u ovom Pravilniku Ministarstvo dostavlja Savezu najkasnije do 15. prosinca
tekuće godine za sljedeću kalendarsku godinu.

Članak 9.

Ovaj Pravilnik stupa na
snagu osmog dana od dana objave u »Narodnim novinama«.

Klasa: 011-02/03-01/19
Urbroj: 525-01-03-1
Zagreb, 7. svibnja 2003.

Ministar
**mr. sc.** **Božidar
Pankretić, v. r.**

if !supportEmptyParas endif

![](dodatni/375620.gif)
![](dodatni/375621.gif)
![](dodatni/375622.gif)
![](dodatni/375623.gif)

*Prilog* 5.

UPUTSTVO ZA POPUNJAVANJE POPISA

1. Obrazac
dnevnog ulova u rekreacijsko-športskom ribolovu – knjižica (popunjava ribič):

Ime i prezime ribiča:
ibiča:
Upisuje se ime i prebiča.

Broj osobne iskaznice
ribiča: Upisuje se broj osobne iskaznice ribiča.

Adresa prebivališta
ribiča: Upisuje se točna adresa prebivališta ribiča.

Naziv ovlaštenika
ribolovnog prava: Upisuje se naziv ovlaštenika ribolovnog prava od kojeg je
ribič kupio dozvolu za rekreacijsko--športski ribolov.

Serijski broj dozvole:
Upisuje se serijski broj dozvole za rekreacijsko-športski ribolov.

Datum: Upisuje se datum
ribolova.

Ribolovna voda: Upisuje
se ribolovna voda na kojoj ribič obavlja ribolov.

Vrsta ribe: Upisuju se
sve ulovljene vrste riba službeno prihva­ćenom hrvatskom taksonomijom.

Masa (kg): Upisuje su
procijenjena masa u kilogramima po pojedinim vrstama riba.

Komada: Upisuje se broj
komada po pojedinim vrstama riba.

2. Obrazac godišnjeg
ulova u rekreacijsko-športskom ribolovu (popunjava ribič):

Ime i prezime: Upisuje
se ime i prezime ribiča.

Adresa:
Upisuje se točna adresa prebivališta ribiča.

Godina:
Upisuje se godina u kojoj je ostvaren ulov i razdoblje ostvarivanja ulova.

Ovlaštenik
ribolovnog prava: Upisuje se naziv ovlaštenika ribo­lov­nog prava od kojeg je
ribič kupio dozvolu za rekreacijsko-
-šport­ski ribolov.

Ribolovna
zona: Upisuje se oznaka ribolovne zone za koju je ovlaštenik ribolovnog prava
dobio ribolovno pravo.

Serijski
broj dozvole: Upisuje se serijski broj dozvole za rekreacijsko-športski
ribolov.

Vrsta
ribe: Upisuju se sve ulovljene vrste riba službeno prihvaćenom hrvatskom
taksonomijom.

Masa:
Upisuje su ukupna masa u kilogramima po pojedinim vrstama riba.

Komada:
Upisuje se broj komada po pojedinim vrstama riba.

Ukupno:
Upisuje se ukupna masa godišnjeg ulova u kilogramima i ukupan broj ulovljenih
komada ribe ostvarenih te godine.

3. Obrazac godišnjeg
ulova u rekreacijsko-športskom ribolovu (popunjava ovlaštenik ribolovnog
prava):

Ovlaštenik ribolovnog
prava: Upisuje se naziv ovlaštenika ribo­lov­nog prava.

Adresa: Upisuje se točna
adresa ovlaštenika ribolovnog prava.

Ribolovno područje:
Upisuje se naziv ribolovnog područja na kojem je ovlaštenik ribolovnog prava
dobio ribolovno pravo.

Ribolovna zona: Upisuje
se oznaka ribolovne zone unutar ribo­lov­nog područja za koju je ovlaštenik
ribolovnog prava dobio ribolovno pravo.

Godina: Upisuje se
godina u kojoj je ostvaren ulov.

Broj ribiča: Upisuje se
ukupan broj ribiča ovlaštenika ribolovnog prava.

Vrsta ribe: Upisuju se
sve ulovljene vrste riba službeno prihvaćenom hrvatskom taksonomijom.

Masa: Upisuje su ukupna
masa u kilogramima po pojedinim vrstama riba.

Komada: Upisuje se broj
komada po pojedinim vrstama riba.

Ukupno: Upisuje se
ukupna masa godišnjeg ulova u kilogramima i ukupan broj ulovljenih komada ribe
ostvarenih te godine.

4. Obrazac godišnjeg
ulova u rekreacijsko-športskom ribolovu (popunjava Savez):

Ribolovno područje:
e se naziv ribolovnog područja na kojem je ovlaštenik ribolovnog prava
dobio ribolovno pravo.

Ovlaštenici ribolovnog
prava: Upisuju se nazivi svih ovlaštenika ribolovnog prava na ribolovnom području.

Broj ribiča: Upisuje se
ukupan broj ribiča svih ovlaštenika ribo­lovnog prava na ribolovnom području.

Godina: Upisuje se
godina u kojoj je ostvaren ulov.

Vrsta ribe: Upisuju se
sve ulovljene vrste riba službeno prihva­ćenom hrvatskom taksonomijom.

Masa: Upisuje su ukupna
masa u kilogramima po pojedinim vrstama riba.

Komada: Upisuje se broj
komada po pojedinim vrstama riba.

Ukupno: Upisuje se
ukupna masa godišnjeg ulova u kilogramima i ukupan broj ulovljenih komada ribe
ostvarenih te godine.

if !supportEmptyParas endif

if !supportEmptyParas endif

Pravilnik, NN 91/2003-1158
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)